માનવામાં નહીં આવે પણ હકીકત એ છે કે રાજવીરના કૅરૅક્ટર માટે ડિરેક્ટર સિદ્ધાર્થ આનંદની પહેલી પસંદગી શાહિદ કપૂર હતો. તેમણે શાહિદને ઑફર પણ કરી અને શાહિદને ઓરિજિનલ ફિલ્મ બેહદ પસંદ પણ પડી હતી, પણ ઓરિજિનલ ફિલ્મના હીરો ટૉમ ક્રૂઝની સાથે પોતાની સરખામણી થાય ત્યારે સ્વાભાવિક રીતે પોતે ઊણો ઊતરશે એવા ડરથી તેણે ફિલ્મની ના પાડી દીધી અને એ પછી ફિલ્મ હૃતિક રોશન પાસે આવી. ઇન્ડિયન ટૉમ ક્રૂઝ બનવા માટે હૃતિકે ૨૦૧૨ના માર્ચ મહિનામાં ત્રીસ કરોડ રૂપિયા ચાર્જ લીધો હતો, જે એ સમયની સૌથી મોટી ફી હતી.